এই কৌতূহলের নিরসন করেই আলোচনা শুরু করেছেন লেখক। নেহরুর মতোই ব্যঙ্গচিত্র সম্পর্কে সহনশীল প্রণববাবু। নিজের কোনো কার্টুন কত চিত্তাকর্ষক হয়েছে এ নিয়ে আলোচনাও বিশেষ পছন্দের তাঁর। অসহিষ্ণুতা বিতর্কের প্রসঙ্গে স্পষ্ট স্টেটমেন্ট দিয়েই জমে উঠল বই প্রকাশ ও বৈঠকী আড্ডা। বিজয়ার রেশ ছুঁয়ে শুরু হয়েছিল বৈঠক। সংসদে দেবদেবীদের সুরাপান নিয়ে বিতর্কে কী ভাবে শ্লোক আউড়ে হারিয়ে দিয়েছিলেন মুরলী মনোহর জোশীকে, উঠল সে প্রসঙ্গও।